לאמין ימאל

לאמין ימאל נסראווי אבאנה (בספרדית: Lamine Yamal Nasraoui Ebana; בערבית: الأمين جمال نصراوي إيبانا, נהגה: אל-אמין ג'מאל נסראווי איבאנא; נולד ב-13 ביולי 2007) הוא כדורגלן ספרדי המשחק בברצלונה מהלה ליגה ובנבחרת ספרד בכדורגל.

ראשית חייו 
ימאל נולד במטארו  שבמחוז ברצלונה בקטלוניה שבספרד, לאב מרוקאי ולאם מגינאה המשוונית, והעביר את רוב שנות ילדותו בברצלונה.

קריירת מועדונים 
ימאל, שגדל במחלקת הנוער של ברצלונה, לה מאסיה, נחשב עד מהרה לאחד הפוטנציאלים הגדולים ביותר באקדמיה.

לאחר שצורף לקבוצת נוער א' (עד גיל 19) לעונת 2022/23 כשהיה בן 14 בלבד, הוא נבחר על ידי מאמן הקבוצה הבוגרת צ'אבי להתאמן עם הבוגרים בתחילת ספטמבר 2022. אף על פי שהוא עדיין לא חתם על החוזה המקצועי הראשון שלו במועדון, ימאל נחשב לאחד הכישרונות המוערכים ביותר באקדמיה על ידי המאמן הספרדי.

ב-22 באפריל 2023 זומן לראשונה לסגל הקבוצה הבוגרת של ברצלונה, למשחק נגד אתלטיקו מדריד למחרת במסגרת עונת  בלה ליגה, והפך לשחקן הצעיר ביותר בסגל בהיסטוריה של מועדון הכדורגל ברצלונה. שבוע לאחר מכן, בניצחון 0–4 על ריאל בטיס, נכנס בדקה ה-83 והפך לשחקן הצעיר ביותר בהיסטוריה של ברצלונה שמשותף במשחק ליגה, והחמישי בהיסטוריה של הלה ליגה, בגיל 15 ו-290 ימים.

ב-20 באוגוסט 2023 פתח לראשונה בהרכב ברצלונה, בניצחון 0–2 על קדיס במסגרת המחזור הרביעי של עונת 2023/2024 בלה ליגה, והפך לצעיר ביותר שעושה זאת בגיל 16 ו-38 ימים. במחזור הבא הוא נבחר למצטיין המשחק בניצחון 3–4 על ויאריאל לאחר שבישל את השער הראשון לגאבי (והפך למבשל הצעיר בתולדות הקבוצה והליגה בכלל, בגיל 16 ו-45 ימים) ותרם גם לשער הניצחון של רוברט לבנדובסקי.

ב-19 בספטמבר, בגיל 16 ו-68 ימים, עקף ימאל את אנסו פאטי והפך לשחקן ברצלונה הצעיר ביותר (והשחקן השני בצעירותו אחרי יוסופה מוקוקו) שמשחק בליגת האלופות, לאחר שנכנס בדקה ה-68 בניצחון 0–5 על רויאל אנטוורפן, במשחק הראשון של עונת . במשחק השני של שלב הבתים, ניצחון 1–0 על פורטו ב-4 באוקטובר, הוא שבר את שיאו של סלסטין בביארו והפך לשחקן הצעיר ביותר שפותח במשחק ליגת האלופות, בגיל 16 ו-83 ימים.

ב-2 באוקטובר 2023 האריך את חוזהו בקבוצה עד 2026, וסעיף השחרור שלו נקבע על מיליארד אירו.

ב-8 באוקטובר 2023, במהלך התיקו 2–2 מול גרנדה, כבש ימאל את שערו הראשון במסגרת הלה ליגה והפך לכובש הצעיר בתולדותיה. ב-28 באוקטובר עלה כמחליף בהפסד 1–2 לריאל מדריד והפך לשחקן הצעיר ביותר בהיסטוריה של הקלאסיקו.

קריירה בינלאומית 
ימאל חבר בנבחרות הנוער של ספרד. ב-2021 הוא שיחק ארבעה משחקים וכבש שער אחד עבור נבחרת ספרד עד גיל 16.

ב-2022 שיחק גם עם הנבחרות עד גיל 15, 17 ו-19, ובמאי 2023 הוביל את ספרד לחצי גמר אליפות אירופה בכדורגל עד גיל 17, בו הפסידה 1–3 לצרפת. את שערה היחיד של הנבחרת במשחק זה כבש ימאל.

ב-1 בספטמבר 2023 זומן על ידי מאמן נבחרת ספרד הבוגרת, לואיס דה לה פואנטה, לסגל הנבחרת למשחקי מוקדמות יורו 2024. ב-8 בספטמבר הוא ערך את הופעת הבכורה שלו במדי ה"לה רוחה", ואף כבש בניצחון 1–7 על . בכך, הפך בגיל 16 ו-57 ימים לשחקן ולכובש הצעיר ביותר בהיסטוריה של נבחרת ספרד ושבר את שני השיאים של חברו לקבוצה, גאבי. ב-12 בספטמבר הוא הפך לצעיר ביותר שפותח בהרכב ספרד, בניצחון 0–6 על .

קישורים חיצוניים

הערות שוליים 

כדורגלנים קטלאנים
כדורגלנים ספרדים
חלוצי כדורגל קטלאנים
חלוצי כדורגל ספרדים
כדורגלני ברצלונה אתלטיק
כדורגלני ברצלונה
כדורגלני נבחרת ספרד
ספרדים ממוצא מרוקאי
ספרדים שנולדו ב-2007